# Neolamprologus similis

Neolamprologus similis és una espècie de peix de la família dels cíclids i de l'ordre dels perciformes. És una espècie del llac Tanganyika i passa normalment gran part de la vida a closques. El N. similis té un color cuprós amb ratlles verticals blanques que s'estenen des del cap fins a la base de la cua. Es tracta d'una espècie d'aquari força popular.

## Morfologia

Els mascles poden assolir els 4,3 cm de longitud total.

## Distribució geogràfica

És un endemisme del llac Tanganyika (República Democràtica del Congo)

## Comportament

Els mascles, que acostumen a ser més grans, formen harems de moltes femelles. Els alevins mascles són tolerats fins que creixen i poden esdevenir competidors del pare. Les femelles són sempre objecte d'interès d'altres mascles competidors veïns i poden ser, fins i tot, capturades.
El mascle de l'harem pot nedar al llarg d'un extens territori per tal de protegir-lo d'intrusos (altres mascles), i tots els membres de l'harem s'esforcen per protegir-ne la prole. De fet, tot i la mida, poden arribar a enfrontar-se a altres peixos tan grans com els Tropheus. En tot cas, si el perill és molt gran, s'amagaran ràpidament a una closca propera.

## A l'aquari

Els N. similis poden viure en aquaris tan petits com 40 litres, però poden créixer millor en recipients de majors dimensions, especialment si només hi ha aquesta espècie; tot i així, poden desenvolupar-se molt bé si la resta d'espècies no tenen una mida superior als 10 cm. Els gobis (gèneres Eretmodus, Spathodus i Tanganicodus) són alguns dels companys Tanganyika recomanats, perquè no es fan massa grans i tenen una dieta vegetal. És millor que no comparteixin espai amb altres peixos que viuen en closques — especialment l'Altolamprologus compressiceps "Sumbu shell", un predador — excepte quan hi hagi territoris ben delimitats amb roques, plantes i altres elements.

## Referències

* 1 2 «Neolamprologus similis» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.